**Α Ν Α Κ Ο Ι Ν Ω Σ Η**

**Καταλήψεις κοινοχρήστων χώρων για τοποθέτηση εμπορευμάτων & ανάπτυξη τραπεζοκαθισμάτων.**

**Σχετ.:** **Υπ’ αριθμ. 295/2013 ΑΔΣ «Έγκριση κανονισμού παραχώρησης κοινόχρηστων χώρων. Καθορισμός κοινόχρηστων χώρων» όπως τροποποιήθηκε με την ΑΔΣ 427/2020 και ισχύει.**

Παρακαλούνται οι επιχειρηματίες που προτίθενται να κάνουν χρήση κοινόχρηστων χώρων εντός του έτους **2021**, όπως προσέλθουν στο Τμήμα Αδειοδοτήσεων & Ρύθμισης Εμπορικών Δραστηριοτήτων του Δήμου Χίου (Ελευθερίου Βενιζέλου 75) για την κατάθεση της σχετικής αίτησης. Τονίζεται ότι σύμφωνα με το αρθ.7, παρ.7.17 του ανωτέρω σχετικού οι αιτήσεις κατατίθενται στο αρμόδιο Τμήμα **από 1/10/2020 έως και 31/12/2020**.

Υπενθυμίζεται ότι σε περίπτωση αυθαίρετης χρήσης κοινόχρηστου χώρου, επιβάλλονται κυρώσεις που προβλέπονται στο αρθ.17 του σχετικού κανονισμού όπως τροποποιήθηκε και ισχύει.

Παρακάτω παραθέτουμε τα δικαιολογητικά που απαιτούνται μαζί την κατάθεση της αίτησης για την έκδοση ή την ανανέωση των αδειών αντίστοιχα.

**ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΚΔΟΣΗ ΑΔΕΙΑΣ ΧΡΗΣΗΣ ΚΟΙΝΟΧΡΗΣΤΟΥ ΧΩΡΟΥ**

1. Αίτηση,

2. Φ/Α Άδειας Λειτουργίας ΚΥΕ ή Αριθμό Γνωστοποίησης στην οποία να προβλέπεται η ανάπτυξη τραπεζοκαθισμάτων σε κοινόχρηστο δημοτικό χώρο,

3. Ταμειακή απόδειξη (όχι παλαιότερη της μίας ημέρας) με το ΑΦΜ της επιχείρησης,

4. Δημοτική ενημερότητα από το Ταμείο του Δήμου Χίου,

5. Τοπογραφική αποτύπωση **εις τετραπλούν (Χ 4) και θεωρημένη από την Τεχνική Υπηρεσία του Δήμου Χίου (Οινοπίωνος 1)** που να απεικονίζεται ο απαιτούμενος προς χρήση χώρος, η θέση του καταστήματος, τα παρακείμενα καταστήματα, το πλάτος της πρόσοψης του ακινήτου, το πλάτος του πεζοδρομίου και το πλάτος της οδού, ράμπες Α.Μ.Ε.Α κτλ

6. Αναλογούν Διπλότυπο είσπραξης από το Ταμείο του Δήμου Χίου **κατόπιν της σχετικής απόφασης του Δ.Σ.**

**ΔΙΚΑΙΟΛΟΓΗΤΙΚΑ ΓΙΑ ΤΗΝ ΑΝΑΝΕΩΣΗ ΑΔΕΙΑΣ ΧΡΗΣΗΣ ΚΟΙΝΟΧΡΗΣΤΟΥ ΧΩΡΟΥ**

1. Αίτηση,

2. Φ/Α άδειας χρήσης κοινόχρηστου χώρου προηγούμενου έτους,

3. Ταμειακή απόδειξη (όχι παλαιότερη της μίας ημέρας) με το ΑΦΜ της επιχείρησης,

4. Δημοτική ενημερότητα από το Ταμείο του Δήμου Χίου,

5. Υπεύθυνη δήλωση του αιτούντα στην οποία να αναγράφεται ότι δεν έχει τροποποιηθεί ο αιτούμενος χώρος καθώς και οι όροι και οι προϋποθέσεις με τις οποίες είχε χορηγηθεί προηγούμενη άδεια,

6. Αναλογούν Διπλότυπο είσπραξης από το Δήμο Χίου **κατόπιν της σχετικής απόφασης του Δ.Σ.**